বিআইপিডি’র অভিযোগ সঠিক নয় বলে দাবি করছে : এফএফআইএল
বিআইপিডি’র অভিযোগ সঠিক নয় বলে দাবি করছে ফারইস্ট ফাইন্যান্স অ্যান্ড ইনভেস্টমেন্ট লিমিটেড (এফএফআইএল) কর্তৃপক্ষ। বিআইপিডি’র অভিযোগের বিষয়ে এফএফআইএল এর বর্তমান ম্যানেজিং ডিরেক্টর মোহাম্মদ আলী জারিয়াব বলেন, এটা অনেক পুরনো ঘটনা। তিনি এই প্রতিষ্ঠানে যোগদানের আগেই এই সমস্যাটা সৃষ্টি হয়েছে। ফারইস্ট ফাইন্যান্স বিআইপিডি’র এফডিআরের টাকা ফেরত দিচ্ছে না-এমন অভিযোগ সঠিক না। প্রথমত: পরিচালক স্বার্থ সংশিষ্ট প্রতিষ্ঠান হওয়ায় এখানে একটা আইনি জটিলতা আছে। মূলত: পাবলিক লিমিটেড কোম্পানী বিআইপিডি ‘র মেয়াদী আমানত হিসাব সমূহ প্রয়োজনীয় কাগজপত্র যেমন মেমোরেন্ডাম এন্ড আর্টিক্যালস অব  অসোসিয়েশন, ফর্ম-XII, সিডিউল-X ইত্যাদি  গ্রহন না করেই এবং যথাযথ ভাবে KYC করা বেতিরেকেই আইনের ব্যত্যয় ঘটিয়ে ২০১৭-২০১৮ সালে খোলা হয়েছিলো। ২০২১ সালে বর্তমান ব্যবস্হাপনা হিসাবসমূহ নিয়মিতকরনের মাধ্যমে নগদায়ন বিষয়ে সিদ্বান্ত গ্রহনের জন্য উপরোক্ত ডকুমেন্ট সমূহ সরবরাহ করার জন্য পত্র মারফত বিনীত অনুরোধ জানানো সত্বেও বিআইপিডি ‘র মহাপরিচালক জনাব কাজী মোর্তজা আলী ডকুমেন্ট গুলা সরবরাহ করেন নাই এবং উপরোক্ত ডকুমেন্ট সমূহ দাখিল করার প্রয়োজন নাই মর্মে অভিমত ব্যক্ত করেন।

উপরোক্ত ডকুমেন্ট সমূহ প্রাপ্তি সাপেক্ষে যথাযথভাবে KYC সম্পন্ন করা ছারা হিসাব নিয়মিত হবে না এবং অনিয়মিত হিসাব নগদায়ন সমিচীন নয়। পূর্বতন ব্যবস্হাপনা অনিয়মিত উপায়ে হিসাব খুলে থাকা সত্বেও হিসাব গুলা নিয়মিতকরনের দায় বর্তমান ব্যবস্হাপনার উপর বর্তায়।

কাজী  মো. মোরতুজা আলী ১৬/০৭/২০১৮ তারিখে ফারইস্ট ফাইন্যান্স এন্ড ইনভেষ্টমেন্ট লিমিটেড এর সতন্ত্র পরিচালক ও বোর্ড অডিট কমিটির চেয়ারম্যান নিযুক্ত হয়েছিলেন তথাপিও কেন তিনি সেই সময়ে আমানত নগদায়ন করতে পারেন নাই? তখন কে বাধা দিয়েছিল? বা কি সমস্যা ছিলো?

ফারইস্ট ফাইান্স এবং এর সহযোগী প্রতিষ্ঠানে সংঘটিত নজিরবিহীন অনিয়মের জন্য কতিপয় সাবেক পরিচালকের বিরুদ্ধে দুদকের মামলা আছে। আরো ব্যপক তদন্ত চলমান মর্মে জানা যায়।

প্রয়োজনীয় ডকুমেন্টস দাখিল না করে বিভিন্ন নিয়ন্ত্রক সংস্হা বরাবর অভিযোগ পত্র প্রেরন এবং সংবাদ সম্মেলনের অন্তর্নিহীত উদ্দেশ্য প্রশ্ন বিদ্ধ।

প্রসঙ্গ: আজ শনিবার (২০ এপ্রিল) ইকোনমিক রিপোর্টার্স ফোরামের (ইআরএফ) কার্যালয়ে এক সংবাদ সম্মেলন করে বিআইপিডি’র চেয়ারম্যান মো. এহসান খসরু  বলেন, বাংলাদেশ ইনস্টিটিউট ফর প্রফেশনাল ডেভেলপমেন্ট (বিআইপিডি)-এর মেয়াদোত্তীর্ণ এফডিআর’র ১ কোটি ৮ লাখ ৩৫ হাজার টাকা ফেরত দিচ্ছে না ফারইস্ট ফাইন্যান্স অ্যান্ড ইনভেস্টমেন্ট লিমিটেড। এমনকি লভ্যাংশও দিচ্ছে না। এসময় বিআইপিডি’র পরিচালক কাজী মো. মোরতুজা আলী, জেনারেল সেক্রেটারি এ কে এম এহসানুল হক উপস্থিত ছিলেন।

তিনি বলেন, সংবাদ সম্মেলনে বিআইপিডি’র চেয়ারম্যান এহসান খসরু লিখিত বক্তব্যে আরও বলেন, এ যাবত ৫৬টি পত্র দেওয়া স্বত্বেও তারা কোনো ব্যবস্থা গ্রহণ করেনি। এমন কি ২০২০ সালের পরে কোনো পত্রের জবাবও দেয়নি। এ ব্যাপারে হস্তক্ষেপ করার এবং পাওনা পরিশোধ করার জন্য বাংলাদেশ ব্যাংকের শরণাপন্ন হয় বিআইপিডি।

বাংলাদেশ ইনস্টিটিউট ফর প্রফেশনাল ডেভেলপমেন্ট (বিআইপিডি) কোম্পানি আইনের অধীনে নিবন্ধিত একটি পাবলিক লিমিটেড কোম্পানি, যা বাংলাদেশের বিভিন্ন আর্থিক প্রতিষ্ঠান যথা ব্যাংক, বিমা ও পুঁজিবাজারে কমর্রত পেশাজীবীদের বিভিন্ন প্রশিক্ষণ, সেমিনার, ওয়ার্কশপ ও পরামর্শ প্রদানের মাধ্যমে মানবসম্পদ উন্নয়নে ভূমিকা রাখতে সক্রিয় বয়েছে।

বিআইপিডি’র অভিযোগ সঠিক নয় বলে দাবি করছে ফারইস্ট ফাইন্যান্স অ্যান্ড ইনভেস্টমেন্ট লিমিটেড (এফএফআইএল) কর্তৃপক্ষ। বিআইপিডি’র অভিযোগের বিষয়ে এফএফআইএল এর বর্তমান ম্যানেজিং ডিরেক্টর মোহাম্মদ আলী জারিয়াব বলেন, এটা অনেক পুরনো ঘটনা। তিনি এই প্রতিষ্ঠানে যোগদানের আগেই এই সমস্যাটা সৃষ্টি হয়েছে। ফারইস্ট ফাইন্যান্স বিআইপিডি’র এফডিআরের টাকা ফেরত দিচ্ছে না-এমন অভিযোগ সঠিক না। প্রথমত: পরিচালক স্বার্থ সংশিষ্ট প্রতিষ্ঠান হওয়ায় এখানে একটা আইনি জটিলতা আছে। মূলত: পাবলিক লিমিটেড কোম্পানী বিআইপিডি ‘র মেয়াদী আমানত হিসাব সমূহ প্রয়োজনীয় কাগজপত্র যেমন মেমোরেন্ডাম এন্ড আর্টিক্যালস অব  অসোসিয়েশন, ফর্ম-XII, সিডিউল-X ইত্যাদি  গ্রহন না করেই এবং যথাযথ ভাবে KYC করা বেতিরেকেই আইনের ব্যত্যয় ঘটিয়ে ২০১৭-২০১৮ সালে খোলা হয়েছিলো। ২০২১ সালে বর্তমান ব্যবস্হাপনা হিসাবসমূহ নিয়মিতকরনের মাধ্যমে নগদায়ন বিষয়ে সিদ্বান্ত গ্রহনের জন্য উপরোক্ত ডকুমেন্ট সমূহ সরবরাহ করার জন্য পত্র মারফত বিনীত অনুরোধ জানানো সত্বেও বিআইপিডি ‘র মহাপরিচালক জনাব কাজী মোর্তজা আলী ডকুমেন্ট গুলা সরবরাহ করেন নাই এবং উপরোক্ত ডকুমেন্ট সমূহ দাখিল করার প্রয়োজন নাই মর্মে অভিমত ব্যক্ত করেন।